BKD ธุรกิจสดใสลุ้นกำไรปีนี้โตทะลัก366%แนะซื้อราคาเป้าหมาย 4.50 บาท
BKD ธุรกิจสดใสลุ้นกำไรปีนี้โตทะลัก366%แนะซื้อราคาเป้าหมาย 4.50 บาท
28 พ.ย. 2561

บล.ฟินันเซีย ไซรัส ระบุในบทวิเคราะห์วันนี้(28พ.ย.) ว่า  บริษัท บางกอก เดค-คอน จำกัด (มหาชน) หรือ BKD  กำไรปกติมีแนวโน้มฟื้นต่อเนื่อง โดยคาดว่าจะพลิกเป็นกำไรราว 30-35 ลบ. ใน ไตรมาส4/61 จากขาดทุน 4 ลบ. ในไตรมาส4/61 ขณะที่กำไร 9M18 อยู่ที่ 151 ลบ. พลิกจากขาดทุน 16 ลบ. ใน 9M17 จากนโยบายการรับงานตกแต่งภายในที่ตัวเองถนัด
โดยปัจจุบันมีงานในมือราว 2 พันลบ. และมี Upside จากต่างประเทศทั้งพม่าและกัมพูชาอีก 4 พันลบ. ใน 3 ปีข้างหน้า ส่วนธุรกิจน้ำคาดว่าจะ COD ได้ในไตรมาส1/61 คงคาดกำไรปกติปีนี้ 172 ลบ. +366% เทียบช่วงเดียวกันของปีก่อน และปีหน้า (รวมธุรกิจน้ำ) 228 ลบ. +32% เทียบช่วงเดียวกันของปีก่อน ราคาหุ้นตอนนี้คิดเป็น PE2018-19 ที่ 16-20 เท่า ต่ำกว่าอดีตที่ 25 เท่า ปันผล 4-5% ต่อปี แนะนำซื้อราคาเป้าหมาย 4.50 บาท